sagorsarker/bangla-wikipedia huggingface dataset:
মণিরামপুর সরকারি বালিকা উচ্চ বিদ্যালয়

মণিরামপুর সরকারি বালিকা উচ্চ বিদ্যালয় বাংলাদেশের যশোর জেলার অন্তর্গত মনিরামপুর উপজেলার একটি সরকারী বালিকা বিদ্যালয়। এটি যশোর-সাতক্ষীরা মহাসড়কের পশ্চিমে, মোহনপুর বটতলার কাছাকাছি অবস্থিত।
মোহনপুর গ্রামের এই বিদ্যালয়টি ভারতীয় উপমহাদেশে ব্রিটিশ শাসন আমলে "গুরু ট্রেনিং স্কুল" নামে প্রতিষ্ঠিত হয়েছিল। এখানে জুনিয়র ট্রেনিং দেওয়া হতো অর্থাৎ অষ্টম শ্রেনী পাস করা ছাত্রদের শিক্ষক হবার প্রশিক্ষণ দেওয়া হতো। পরবর্তীতে সার্কুলার অফিসার জনাব মোশারফ হোসেন প্রশিক্ষণ বিদ্যালয়টির চেয়ারম্যান নির্বাচিত হন। ১লা এপ্রিল ১৯৬৫ স্থানীয় কিছু প্রসিদ্ধ ব্যক্তিবর্গের প্রচেষ্টায় প্রশিক্ষণ বিদ্যালয়টি জুনিয়র উচ্চ বিদ্যালয়ে রূপ নেয়। ব্যক্তিবর্গের মধ্যে মোসলেম উদ্দিন গাজী, মোঃ জালাল উদ্দিন, বাবু দুলাল চন্দ্র দাস, বাবু গিরিন্দ্র নাথ ঘোষ, ডাঃ মহিউদ্দিন, মনিরামপুর থানার সার্কেল অফিসার, জনাব রইছ উদ্দিন, বিদ্যালয়ের পরিদর্শক সাঈদ মনিরুজ্জামান এবং আরো কিছু স্থানীয় ব্যক্তিবর্গ। দুইটি টিন সেড ঘর ও ১৫-২০ জন ছাত্র নিয়ে বিদ্যালয়টি যাত্রা শুরু করে। প্রাথমিক ভাবে জনাবা নুরুজ্জামান বেগম প্রধান শিক্ষিকার দায়িত্ব পালন করেন। তিনি আই এ পরিক্ষায় উত্তীর্ণ এবং বিদ্যালয় পরিদর্শক সাঈদ মনিরুজ্জামানের স্ত্রী ছিলেন। ১৯৬৫ থেকে ১৯৭০ পর্যন্ত বিদ্যালয়টির শিক্ষা কার্য্যক্রম মাধ্যমিক বিদ্যালয় হিসাবে সীমাবদ্ধ ছিল। ২১ সেপ্টেম্বর ১৯৭১, নবম শ্রেনীর পাঠদানের অনুমোদন পায়। অগাস্ট ২১, ১৯৭২ অনুমোদিত দ্বিপাক্ষিক উচ্চ বালিকা বিদ্যালয় হিসাবে এর যাত্রা শুরু করে। একইসাথে, প্রাথমিক শিক্ষা কার্যক্রম (১ম - ৫ম শ্রেনী) পাঠদান বন্দ করে দেওয়া হয়। ফেব্রুয়ারি ২, ১৯৮৭ তৎকালীন রাষ্ট্রপতি হুসেইন মুহাম্মদ এরশাদ বালিকা বিদ্যালয়টিকে সরকারীকরনের আওতায় আনার অনুমোদন প্রদান করেন। এবং বিদ্যালয়টির নাম মণিরামপুর সরকারি উচ্চ বালিকা বিদ্যালয় হিসাবে প্রতিষ্ঠিত হয়। এই সরকারীকরণ পদক্ষেপে তৎকালীন যশোর জেলার জেলা প্রশাসক মোক্তাদার চৌধুরীর যথেষ্ট ভুমিকা ছিল, তিনি ১.০৪ শতক জমি বিদ্যালয়ের নামে নিবন্ধিত করে দেন। 
এটি মোহনপুর উপজেলার মোহনপুর (বটতলা) এ ৩ একর জমির উপর অবস্থিত যার পূর্ব পাশ দিয়ে যশোর-সাতক্ষীরা মহাসড়ক, উত্তরে অঘোরনাথ সড়ক এবং দক্ষিণে পুলিন বিহারী সড়ক বেষ্টন করে আছে। বিদ্যালয়টিতে দুইটি দোতলা ভবন রয়েছে। ভবনগুলিতে একটি মিলনায়তন, একটি লাইব্রেরী ও একটি কম্পিউটার ল্যাব এবং বিদ্যালয় প্রাঙ্গণে একটি পুকুর রয়েছে।
বিদ্যালয়টি যশোর মাধ্যমিক ও উচ্চ মাধ্যমিক শিক্ষা বোর্ড আওতায় বাংলা মাধ্যমে সেকেন্ডারি স্কুল সার্টিফিকেট শিক্ষাক্রম অনুসরন করছে। এখানে বিজ্ঞান ও সমাজবিজ্ঞান বিভাগ চালু রয়েছে। ২০১০ সালে শিক্ষাব্যবস্থা অনুসারে, প্রতিটি বিষয় মানসম্মত শিক্ষকদ্বারা পাঠদান করা হয়।
আধুনিক শিক্ষা ব্যবস্থা নিয়ন্ত্রণের জন্যে বিদ্যালয়ে নিম্ম বিধিগুলি অনুসরণ করা হয়ঃ
সকাল ১০.০০ টা থেকে বিকাল ৪.০০ টা পর্যন্ত এর মাঝে টিফিনের জন্যে ৩০ মিনিট খাবার বিরতী থাকে।
ছাত্রীদের তথ্য প্রযুক্তির সাথে পরিচিত রাখতে বিদ্যালয়টির কম্পিউটার ল্যাবে বেশকিছু কম্পিউটার, ল্যাপটপ এবং মাল্টিমিডিয়া প্রজেক্টর রয়েছে। ইন্টারনেট সেবার জন্যে ব্রডব্যান্ড লাইন সংযোগ রয়েছে। 
শিক্ষা মন্ত্রালয়ের মাধ্যমিক ও উচ্চ মাধ্যমিক শিক্ষা অধিদপ্তর দ্বারা বিদ্যালয়টির প্রশাসনিক কার্যক্রম নিয়ন্ত্রিত হয়। খুলনার জেলা প্রশাসক বিদ্যালয়টির বিভিন্ন বিষয় তদারকির দায়িত্বে পালন করেন একইসাথে সহায়তার জন্যে স্থানীয় উপজেলা নির্বাহি কর্মকর্তার সভাপতিত্বে ৫ সদস্যের পরিচালনা পরিষধ রয়েছে।
হালিমা ইয়াকুব

হালিমা বিনতে ইয়াকুব (জাওই: ; জন্ম ২৩শে আগস্ট ১৯৫৪) হলেন সিঙ্গাপুরের একজন রাজনীতিবিদ যিনি বর্তমানে সিঙ্গাপুরের রাষ্ট্রপতির দায়িত্ব পালন করছেন। রাষ্ট্রপতি হিসেবে শপথ গ্রহণের পূর্বে ২০১৩ সাল থেকে ২০১৭ সালের আগস্ট পর্যন্ত তিনি সিঙ্গাপুরের সরকারি দল পিপল’স একশন পার্টির মনোনীত স্পিকার হিসেবে দায়িত্ব পালন করেছেন। ২০০১ থেকে ২০১৫ সাল পর্যন্ত তিনি সংসদে জুরং দলের হয়ে প্রতিনিধিত্ব করেন এবং ২০১৫ থেকে ২০১৭ সাল পর্যন্ত মার্সিলিং ইউ দলের প্রতিনিধিত্ব করেন।
২০১৭ সালের ৭ই আগস্ট রাষ্ট্রপতি নির্বাচনের জন্য তিনি সংসদের এমপি ও স্পিকার হিসেবে এবং তার দল পিএপি থেকে পদত্যাগ করেন। ২০১৭ সালের ১৩ সেপ্টেম্বর তিনি রাষ্ট্রপতি হিসেবে নির্বাচিত হন যেহেতু সেসময় তার প্রতিদ্বন্দ্বী কোন প্রার্থী ছিল না। পরের দিন তিনি সিঙ্গাপুরের সর্বপ্রথম নারী রাষ্ট্রপতি হিসেবে শপথ গ্রহণ করেন।
হালিমা ইয়াকুব বাবার পক্ষ থেকে ভারতীয় বংশদ্ভূত এবং মায়ের পক্ষ থেকে মালয় বংশদ্ভূত। তার ৪ বছর বয়সে তার পিতা হৃদযন্ত্রের ক্রিয়া বন্ধ হয়ে মৃত্যুবরণ করেন এবং তিনিসহ তার চার ভাইবোন পরবর্তীতে মায়ের কাছে বড় হন। তার বাবার মৃত্যুর সময় তার পরিবার দারিদ্রতার মধ্য দিয়ে জীবন অতিবাহিত করে। তিনি বিভিন্ন সময় তৎকালীন সিঙ্গাপুর পলিটেকটিকের সামনে এবং প্রিন্স এডওয়ার্ড সড়কের কাছে নাসি পেডং বিক্রিতে তার মাকে সাহায্য করতেন।
১৯৭৮ সালে সিঙ্গাপুর জাতীয় বিশ্ববিদ্যালয় থেকে আইন বিষয়ে স্নাতক ডিগ্রী অর্জনের পূর্বে তিনি সিঙ্গাপুর চীনা বিদ্যালয় ও তেনজং কেটং বালিকা বিদ্যালয়ে অধ্যয়ন করেন। ১৯৮১ সালে তিনি সিঙ্গাপুর বারে যোগদান করেন। ২০০১ সালে তিনি সিঙ্গাপুর জাতীয় বিশ্ববিদ্যালয় থেকে আইনে স্নাতকোত্তর সম্পন্ন করেন। ২০১৬ সালের ৭ই জুলাইে এনইউএসতে তাকে সম্মানসূচক ডক্টরেট ডিগ্রী প্রদান করা হয়।
শর্বরী জোহরা আহমেদ

শর্বরী জোহরা আহমেদ একজন বাংলাদেশি আমেরিকান লেখিকা। তিনি পরিচিত আমেরিকায় এবিসি শো কোয়ান্টিকো এর লেখক হিসেবে।
শর্বরী জোহরা বাংলাদেশের ঢকায় জন্মগ্রহণ করেন। তিনি সৃষ্টিশীল লেখা বিষয়ে মাস্টার্স ডিগ্রি পড়তে আমেরিকায় পাড়ি জমান। তিনি জাতিগতভাবে বাংলাদেশি। তিনি ইথিওপিয়ায় ছিলেন বেশ কিছুদিন, তার গল্প পেপসি এর পটভূমি ইথিওপিয়াতে যেখানে এক বাংলাদেশি কূটনীতিকের কন্যা মানিয়ে নেয়ার চেষ্টা করছে এমন কাহিনী বিধৃত।
শর্বরী জোহরা আহমেদ এবিসি শো কোয়ান্টিকোর প্রথম সিজনের লেখক দলে ছিলেন, যা তাকে প্রথম কোনো বাংলাদেশি নারী হিসেবে কোনো নেটওয়ার্ক শো এর লেখক হিসেবে সম্মান এনে দেয়। তিনি একটি নাটক লিখেছেন রেইজিন্স নট ভার্জিন্স (Raisins Not Virgins) নামে, যেটি শর্টফিল্মে রূপ দেয়া হয়। নাটকটি লিখেছেন তিনি এক তরুণ নারী চরিত্রকে উপজীব্য করে যে আমেরিকান মুসলিম তার ইসলামিক সত্ত্বা তুলে ধরতে চায়। এটি তিনি রচনা করেন ২০০৩ খ্রিষ্টাব্দে এবং ২০০৮ এ মঞ্চায়নের জন্য প্রস্তুত করেন। তিনি নাটকটিতে প্রযোজনা ও অভিনয় করেন। ঐ বছরেই, ট্রিবেকা চলচ্চিত্র প্রদর্শনীতে তার চলচ্চিত্রটি নির্বাচিত হয়। তার বই, দ্যা ওশ্যান অফ মিসেস নাগাই প্রকাশিত হয় হে উৎসব ঢাকায় ২০১৩ খ্রিষ্টাব্দে। তিনি ম্যানহাটানভিলে কলেজে মাস্টার্স অব ফাইন আর্টসে কর্মরত রয়েছেন।  ভারতীয় অভিনেত্রী সোহা আলি খান মুসলিম চরমপন্থীদের দ্বারা সমালোচিত হয়েছিলেন চরমপন্থীদের মতে অনৈসলামিকভাবে শাড়ি পরিধান করার কারণে। কিন্তু জোহরা আহমেদ এই অভিনেত্রীকে বিতর্ককে প্রতিহত করেন। তিনি ঔপনিবেশিক পরবর্তী সাহিত্যের উপর উপস্থাপনা প্রদান করেন ২০১৬ খ্রিষ্টাব্দে বাংলাদেশে অনুষ্ঠিত এসোসিয়েশন অব রাইটার্স অ্যান্ড রাইটিং প্রোগ্রামস এর সম্মেলনে। দ্যা লাইন উইথ ইখতিসাদ আহমেদ নামের এক নতুন প্রজেক্টে বর্তমানে তিনি কাজ করছেন। তার গল্প বেশ কয়েকটি সাময়িক পত্রিকা ও সংকলনে প্রকাশ পেয়েছে গেটিসবার্গ রিভিউসহ পেইন্টেড ব্রাইড কোয়ার্টারলি এবং এশিয়ান প্যাসিফিক আমেরিকান জার্নালে। ২০১৭ খ্রিষ্টাব্দে মিতালি বোস পার্কিন্সের রচিত রিকশা গার্ল এর পর্দায় রূপ দেন। চলচ্চিত্রটি প্রযোজনা করে স্লিপারোয়েভ ফিল্মস এবং পরিচালনা করেন অমিতাভ রেজা চৌধুরী।
হার্বার্ট স্ট্রাডউইক

হার্বার্ট বার্ট স্ট্রাডউইক (; জন্ম: ২৮ জানুয়ারি, ১৮৮০ - মৃত্যু: ১৪ ফেব্রুয়ারি, ১৯৭০) সারের মিচাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯১০ থেকে ১৯২৬ সময়কালে ইংল্যান্ডের পক্ষে আন্তর্জাতিক ক্রিকেট অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন হার্বার্ট স্ট্রাডউইক। দলে তিনি মূলতঃ উইকেট-রক্ষকের ভূমিকায় অবতীর্ণ হতেন।
শৈশবে দশ বছর বয়সে স্থানীয় এক ভদ্রমহিলার পরামর্শক্রমে উইকেট-রক্ষণের দিকে অগ্রসর হন হার্বার্ট স্ট্রাডউইক। ১৯০২ সালে সারে দলের সদস্যরূপে প্রথম খেলতে নামেন ও কয়েকটি খেলায় অংশ নেন। পরের বছর পূর্ণাঙ্গ মৌসুম কাউন্টি ক্রিকেটে অতিবাহিত করেন তিনি। ৭১ ক্যাচ ও ২০ স্ট্যাম্পিং করে ৯১ ব্যাটসম্যানকে বিদায় করে রেকর্ড গড়েন। তবে, সারের শীর্ষস্থানীয় বোলার টম রিচার্ডসন ও উইলিয়াম লকউডের পাশাপাশি ভেজা গ্রীষ্মের সহায়তায় তার এ রেকর্ড অনেকাংশেই ম্লান হয়ে যায়। ঐ সময় থেকে স্ট্রাডউইককে ইংল্যান্ডের টেস্ট উইকেট-রক্ষক ডিক লিলি’র সম্ভাব্য উত্তরাধিকারীরূপে গণ্য করা হতো। ফলশ্রুতিতে ১৯০৩-০৪ মৌসুমে অস্ট্রেলিয়া গমন করেন। কিন্তু কোন টেস্টে অংশগ্রহণের সুযোগ হয়নি তার। খেলায় চমৎকার ক্রীড়াশৈলী অব্যাহত রাখায় ১৯০০-এর দশক পর্যন্ত শীর্ষ উইকেট-রক্ষক হিসেবে দলে স্থান দখল করে রেখেছিলেন।
১৯০৯-১০ মৌসুমে দক্ষিণ আফ্রিকার বিপক্ষে অনুষ্ঠিত প্রথম টেস্টে অভিষেক ঘটে হার্বার্ট স্ট্রাডউইকের। ১ জানুয়ারি, ১৯১০ তারিখে টেস্ট ক্রিকেটে অভিষেক ঘটে তার। ১৯১১ সালে কেন্টের প্রথিতযশা ফ্রেড হুইশের দক্ষতার কাছে তার সাফল্য ম্লান হয়ে যায়। তাস্বত্ত্বেও স্ট্রাডউইক প্রথম পছন্দের উইকেট-রক্ষক হিসেবে অস্ট্রেলিয়া সফরে যান। ফ্রাঙ্ক ফস্টার ও সিডনি বার্নসের বোলিং দক্ষভাবে মোকাবেলায় অংশগ্রহণ করেন।
প্রথম বিশ্বযুদ্ধের পর কাউন্টি ক্রিকেট চালু হলে স্ট্রাডউইক নিজেকে মেলে ধরেন যা ১৯২৭ সালে তার অবসরগ্রহণকালীন পর্যন্ত ইংল্যান্ড দলে অব্যাহত ছিল। তবে এর মাঝে ১৯২১ সালে আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে বিপর্যয়কর ফলাফলের পর সাময়িকভাবে মাঠের বাইরে অবস্থান করেছিলেন।
১৯১৪ সালে দক্ষিণ আফ্রিকার ম্যাটিং উইকেটে সিডনি বার্নসের বিধ্বংসী বোলিং মোকাবেলা করে খ্যাতি অর্জন করেন। এ সময় বার্নসের বলগুলো বাউন্স ও বাঁক খাওয়া ছিল। পরের মৌসুমে স্ট্রাডউইকের দক্ষতার কারণে সারে দলের কাউন্টি চ্যাম্পিয়নশীপের শিরোপা লাভে একবারই গুরুত্বপূর্ণ ভূমিকা পালন করে।
১৯১২ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি।
সমগ্র খেলোয়াড়ী জীবনে ১৪৯৩ ডিসমিসালে নিজেকে সম্পৃক্ত করেছেন। সংখ্যার দিক দিয়ে এটি প্রথম-শ্রেণীর ক্রিকেটের ইতিহাসে তৃতীয় সর্বোচ্চ। ব্যাটসম্যান হিসেবে তেমন ভূমিকা রাখতে পারেননি হার্বার্ট স্ট্রাডউইক। তবে দুইবার দশম উইকেট জুটিতে বিল হিচের সাথে জুটি গড়ে শতাধিক রান তুলেছেন। প্রথম-শ্রেণীর ক্রিকেটে চারজনের একটি জুটি হিসেবে একাধিকবার শতাধিক রানের জুটি গড়েছেন।
খেলোয়াড়ী জীবন থেকে অবসর গ্রহণের পর কোচের দায়িত্বে ছিলেন তিনি। এছাড়াও আরও অনেকগুলো বছর সারে দলের পক্ষে খেলেছিলেন।
জীবনের শেষদিকে ধূমপান ও মাত্রাতিরিক্ত মদ্যপান তার অনুষঙ্গ ছিল। উইজডেনে ক্রিকেটকে ঘিরে অনেক নিবন্ধ লিখেন। ১৯৫৯ সালে উইজডেনে ‘ফ্রম ড. গ্রেস টু পিটার মে’ শীর্ষক নিবন্ধটি সর্বাধিক জনপ্রিয়তা লাভে সক্ষমতা দেখায়। এতে তিনি তার খেলোয়াড়ী জীবন থেকে অবসর গ্রহণের পর দর্শক হিসেবে খেলাকে ঘিরে তার দৃষ্টিভঙ্গী তুলে ধরেন।
১৪ ফেব্রুয়ারি, ১৯৭০ তারিখে ৯০ বছর বয়সে সাসেক্সের শোরহাম-বাই-সী এলাকায় তার দেহাবসান ঘটে।
সরকারি বালিকা উচ্চ বিদ্যালয়, দিনাজপুর

সরকারি বালিকা উচ্চ বিদ্যালয়, দিনাজপুর বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।
প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ। 
সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে। 
প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়।
দৌলতুন্নেছা খাতুন

দৌলতুন্নেছা খাতুন (১৯১৮-১৯৯৭) ছিলেন একজন বাঙালি রাজনীতিবিদ, সামাজ কর্মী, নারীবাদী এবং পূর্ববাংলা আইন পরিষদের সদস্য।
দৌলতুন্নেছা ১৯১৮ সালে ব্রিটিশ রাজের অধীন পূর্ব বাংলার বগুড়ার সোনাতলাতে জন্মগ্রহণ করেন। ৮ বছর বয়সে তিনি হাফিজুর রহমানের সাথে বিবাহ বন্ধনে আবদ্ধ হন যিনি ছিলেন পেশায় ডাক্তার। ঢাকা ইডেন মহিলা কলেজে তিনি ১২ বছর পর্যন্ত অধ্যয়ন করেন। নারী শিক্ষার বিরুদ্ধে সমাজিক চাপ থাকা সত্ত্বেও তিনি তার স্বামীর বাড়িতে লেখাপড়া চালিয়ে যান।
১৯৩০ সালে ১২ বছর বয়সে তিনি গান্ধীর লবণ সত্যাগ্রহ আন্দোলনে যোগদান করেন। তিনি গাইবান্ধায় সমমনা নারীদের নিয়ে গাইবান্ধা মহিলা সমিতি প্রতিষ্ঠা করেন। কিছু সংখ্যক মুসলিম নারীদের মধ্যে তিনি অন্যতম যিনি সত্যাগ্রহ আন্দোলনে যোগদান করেছিলেন। স্নাতক সম্পন্ন করার পূর্ব পর্যন্ত তিনি লেখাপড়া চালিয়ে যান। তার নারী অধিকার আন্দোলনে সম্পৃক্তা থাকার কারণে তাকে এবং তার স্বামীকে বাড়ি ছেড়ে চলে যেতে হয়েছিল।
তিনি ব্রিটিশ রাজ কর্তৃক গ্রেফতার হন। পঞ্চাশের মন্বন্তরে ১৯৪৩ সালে তিনি একটি এতিমখানা প্রতিষ্ঠা করেন। ভারত বিভাগের পর তিনি ঢাকায় স্থায়ী হন। ১৯৫৪ সালে নারীদের অংশগ্রহণে বিজয়ী হয়ে তিনি পূর্ববাংলা আইন পরিষদের সদস্য নির্বাচিত হন। ১৯৫৬ সালে তিনি চীনে পাকিস্তান প্রতিনিধিদলে ছিলেন।
১৯৯৭ সালে তিনি গাইবান্ধাতে মৃত্যুবরণ করেন।
আনাই মগিনি

আনাই মগিনি (জন্ম ১ মার্চ ২০০৩) হএকজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে রাইট-ব্যাক হিসাবে খেলেন। তিনি বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। তিনি "এএফসি অনূর্ধ্ব-১৪ নারী স্থানীয় চ্যাম্পিয়নশিপ - দক্ষিণ এবং মধ্য" এর বিজয়ী দলের সদস্য ছিল ২০১৬ সালে তাজিকিস্তানে। তিনি ওই টুর্নামেন্ট এর মধ্যে একটি গোল করে। তিনি আনুচিং মগিনি এর জমজ বড় বোন, যেও ফুটবল খেলে।
মগিনি জন্মগ্রহণ করে ২০০৩ সালে খাগড়াছড়ি জেলায়। তার বাবা "রিপ্রু মগ", হচ্ছেন একজন কৃষক। যে ভেষজ ঔষধ বিক্রি করে। তার মা "অপুর্মা মগিনি"। তিনি নবম শ্রেণীতে "গার্গা বহুমুখী উচ্চ বিদ্যালয়ে" পড়ছে রাঙ্গামাটি জেলায়।
মগিনি ২০১১ সাল থেকে ফুটবল খেলা শুরু করে।
তিনি "বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে" "মগাছড়ি প্রাথমিক বিদ্যালয়ের" হয়ে খেলে। যেটি নারীদের জন্য একটি বার্ষিক ফুটবল প্রতিযোগিয়া। দলটি ২০১২ সালে চ্যাম্পিয়ন হয়। তার জেলা খাগড়াছড়ি "কেএফসি জাতীয় নারী চ্যাম্পিয়নশিপ"-এ অংশগ্রহণ না করায় তিনি রাঙ্গামাটির প্রতিনিধিত্ব করে ২০১৪ সালে।
মগিনি বর্তমানে তার বিদ্যালয়, "গার্গা বহুমুখী উচ্চ বিদ্যালয়ের" হয়ে খেলে। তিনি দলটিকে "বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে" রানার-আপ হতে সাহায্য করে ২০১৩, ২০১৪, এবং ২০১৫ সালে।
আনাই মগিনি "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বের খেলায় নির্বাচিত হয় "বাংলাদেশ অনূর্ধ্ব-১৭ নারী ফুটবল" দলের হয়ে খেলার জন্য। তিনি টুর্নামেন্টে প্রথমবারের মত খেলে "কাজাকিস্তান অনূর্ধ্ব-১৭ নারী দলের" বিপক্ষে ২০১৬ সালে ৩১ আগস্ট। গ্রুপ চ্যাম্পিয়ন হয়ে বাংলাদেশ ২০১৭ "এফসি অনূর্ধ্ব-১৬ নারী চ্যাম্পিয়নশিপ" এ অংশগ্রহণ করে ২০১৭ সালের সেপ্টেম্বরে থাইল্যান্ডে।
কালে-ই-জাল জেলা

কালে-ই-জাল জেলা () উত্তর আফগানিস্তানের কুন্দজ প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে বাল্খ প্রদেশ এবং উত্তরে পাঞ্জ নদী বরাবর তাজিকিস্তান, বাক্শ এবং আমু নদী রয়েছে। এছাড়া পূর্বে ইমাম সাহেব জেলা এবং দক্ষিণে কুন্দুজ জেলা ও চর দারা জেলা সীমানা ঘিরে রেখেছে। কালে-ই-জাল নদীটি জেলার মধ্য দিয়ে প্রবাহিত হয়েছে এবং এটি দুটি ভাগে বিভক্ত হয়েছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬০,৬০০ জন, যার মধ্যে ৯০% তুর্কিমান এবং ১০% পশতু সম্প্রদায়ের লোক রয়েছে। জেলাটিতে প্রায় সকল এলকায় মরুভূমি অঞ্চল এবং শুধু সেচের জন্য সীমিত কিছু জমি ব্যবহৃত হয়ে থাকে। আয়ের সবচেয়ে গুরুত্বপূর্ণ উৎস বলতে কৃষি এবং কার্পেট বয়ন ধরা হয়ে থাকে।
আফগানিস্তানের এই জেলাটিতে তালেবানদের সঙ্গে ব্যাপকভাবে যুদ্ধ হয়েছিল।
শিউলি আজিম

শিউলি আজিম (জন্ম ২০০১) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে রাইট-ব্যাক বা সেন্টার-ব্যাক হিসাবে খেলেন। পূর্বে, তিনি বাংলাদেশ অনূর্ধ্ব-১৬, বাংলাদেশ অনূর্ধ্ব-১৪ দলের হয়ে খেলেছেন এবং তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ গার্লস রিজিওনাল চ্যাম্পিয়ানশিপ(দক্ষিণ ও মধ্যএশিয়া) বিজয়ী দলের অন্যতম সদস্য ছিলেন। তিনি ডিফেন্ডার হিসেবে ময়মনসিংহের কলসিন্দুর উচ্চ বিদ্যালয় এবং বাংলাদেশ অনূর্ধ্ব-১৭ নারী ফুটবল দলে খেলছেন। তিনি বাংলাদেশের ঢাকায় অনুষ্ঠিত ২০১৭ এএফসি নারী চ্যাম্পিয়ানশিপ কোয়ালিফিকেশনে গ্রুপ সি'র পাঁচটি ম্যাচের সবগুলোতেই অংশগ্রহণ করেন।
শিউলি আজিম ২০০১ সালের ২০ ডিসেম্বর ময়মনসিংহ জেলার ধোবাউড়া উপজেলার কলসিন্দুর গ্রামে জন্মগ্রহণ করেন।
শিউলি আজিম তার খেলোয়াড়ি জীবনে সর্বপ্রথম ২০১১ সালে কলসিন্দুর সরকারী প্রাথমিক বিদ্যালয়ের হয়ে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে অংশগ্রহণ করেন।
শিউলি আজিম জাতীয় পর্যায়ে সর্বপ্রথম বাংলাদেশ অনূর্ধ্ব-১৭ নারী ফুটবল দলে নির্বাচিত হন ২০১৭ এএফসি অ-১৬ নারী চ্যাম্পিয়ানশিপ কোয়ালিফিকেশনে গ্রুপ-সি'র ম্যাচগুলোর জন্য। তিনি এই টুর্নামেন্টে নিজের আন্তর্জাতিক ক্যারিয়ারের প্রথম ম্যাচটি খেলেন ২০১৬ সালের ২৭শে আগস্ট ইরান অনূর্ধ্ব-১৭ নারী ফুটবল দলের বিপক্ষে। তিনি অ-১৭ জাতীয় দলের হয়ে পাঁচটি ম্যাচে অংশগ্রহণ করেন। এসময়ে গ্রুপ সি চ্যাম্পিয়ান হিসেবে বাংলাদেশ ২০১৭ সালের সেপ্টেম্বরে থাইল্যান্ডে অনুষ্ঠিত ২০১৭ এএফসি অনূর্ধ্ব-১৬ নারী চ্যাম্পিয়ানশিপে খেলার যোগ্যতা অর্জন করে।
বসুন্ধরা কিংস মহিলা
মাসুরা পারভিন

মাসুরা পারভিন (জন্ম ২০০১) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ অনূর্ধ্ব-১৬ জাতীয় নারী ফুটবল দল এ খেলেছেন। ২০১৭ সালের "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বে সে চারটি ম্যাচ খেলে যেটি অনুষ্ঠিত হয় বাংলাদেশের ঢাকায়।
পারভিন জন্মগ্রহণ করে ২০০১ সালের অক্টোবরে সাতক্ষীরা জেলায়।
পারভিন "এএফসি অনূর্ধ্ব-১৬ নারী চ্যাম্পিয়নশিপের" বাছাইপর্বের খেলায় নির্বাচিত হয় "বাংলাদেশ অনূর্ধ্ব-১৭ নারী ফুটবল দলের" হয়ে খেলার জন্য। সে টুর্নামেন্টে প্রথমবারের মত খেলে "ইরান অনূর্ধ্ব-১৭ নারী ফুটবল দলের" বিপক্ষে ২০১৬ সালের ২৭ আগস্ট। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপ এ অংশগ্রহণ করে ২০১৭ সালের সেপ্টেম্বরে থাইল্যান্ডে।
বসুন্ধরা কিংস মহিলা
সিরাত জাহান স্বপ্না

মোসাম্মাত সিরাত জাহান স্বপ্না (জন্ম: ১০ এপ্রিল ২০০১) একজন বাংলাদেশের মহিলা ফুটবল খেলোয়াড়, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে ফরোয়ার্ড হিসাবে খেলেন। পূর্বে, তিনি রংপুরের পলচারা সরকারি উচ্চ বিদ্যালয় দলেও খেলেছেন।
২০১৬ সাফ মহিলা চ্যাম্পিয়নশিপের ফাইনালে তিনি বাংলাদেশ দলের পক্ষে তিনি ৪০ মিনিটের সময় একটি গোল করেন।
সিরাত জাহান স্বপ্নার জন্ম ২০০১ সালের ১০ এপ্রিল তারিখে রংপুরে।
বসুন্ধরা কিংস মহিলা
শামছুন্নাহার (ফুটবলার)

শামছুন্নাহার (জন্ম: ৩১ জানুয়ারি ২০০৩) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে লেফট ব্যাক হিসাবে খেলেন।। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল ও ২০১৬ সালে তাজিকিস্তানে অনুষ্ঠিত এএফসি অনূর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল -এ বিজয়ী বাংলাদেশ অনূর্ধ্ব-১৪ দলের সদস্য ছিলেন। রক্ষণভাগের খেলোয়াড় হিসেবে তিনি বাংলাদেশ অনূর্ধ্ব-১৭-এর অধীনে সম্প্রতি ২০১৭ সালে এএফসি অনূর্ধ্ব-১৬ নারী আঞ্চলিক চ্যাম্পিয়নশীপ খেলেছেন।
শামসুন্নাহারের জন্ম ২০০৩ সালের ৩১ জানুয়ারি তারিখে ময়মনসিংহ জেলার ধোবাউড়া উপজেলার কলসিন্দুরের রাণীপুর গ্রামে।
শামসুন্নাহার ২০১৪ সালে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল প্রতিযোগিতায় কলসিন্দুর সরকারি প্রাথমিক বিদ্যালয় দলের হয়ে প্রথম খেলেন।
শামসুন্নাহার ২০১৭ সালে এএফসি অনূর্ধ্ব-১৬ নারী আঞ্চলিক চ্যাম্পিয়নশীপ বাছাই-গ্রুপ সি -এ বাংলাদেশ অনূর্ধ্ব-১৭ দলের সদস্য নির্বাচিত হন। তিনি ইরানের বিপক্ষে ২০১৬ সালের ২৭ আগস্ট অনুষ্ঠিত ম্যাচে প্রথমবারের মতো খেলেছেন।
বসুন্ধরা কিংস মহিলা
পরিবার পরিকল্পনা অধিদপ্তর

পরিবার পরিকল্পনা অধিদপ্তর হচ্ছে বাংলাদেশের ঢাকায় অবস্থিত একটি সরকারি সংস্থা যা পরিবার পরিকল্পনা বিষয়ে কাজ করে। জনসংখ্যার হার বৃদ্ধি নিয়ন্ত্রণে সহায়তার লক্ষে এই অধিদপ্তরটি ইউনিয়ন পর্যায়ের স্বাস্থ্য ও পরিবার কল্যাণ কেন্দ্রসমূহ পরিচালনা করে থাকে।
আজিমপুর গভর্নমেন্ট গার্লস স্কুল এন্ড কলেজ

আজিমপুর গভর্নমেন্ট গার্লস স্কুল এন্ড কলেজ হচ্ছে আজিমপুর, ঢাকায় অবস্থিত একটি মাধ্যমিক এবং উচ্চ মাধ্যমিক বিদ্যালয়। এটি সরকারি কর্মচারী কল্যাণ সমিতি কর্তৃক ১৯৫৭-এ প্রতিষ্ঠিত হয়। ১৯৯৯-এ প্রতিষ্ঠানটিতে শিক্ষার্থীর সংখ্যা ছিল ২,৭০০ জন এবং শিক্ষকের সংখ্যা ৮২ জন।
প্রতিষ্ঠানটি এটির সাংস্কৃতিক কার্যক্রমের জন্য পরিচিত । এটি বিভিন্ন শিক্ষাবিষয়ক প্রতিযোগিতার আয়োজন করে। যেমন : বাংলাদেশ গণিত অলিম্পিয়াড এবং ভাষা প্রতিযোগিতা। স্কুলটি ২০০৭ সালে এটির সুবর্ণ জয়ন্তী এবং পুনর্মিলন পালনন করে।
স্কুলটিতে ১৯৫৭-এ ক্লাস নেওয়া শুরু হয়। প্রথম প্রধান শিক্ষক ছিলের কাজী আম্বর আলী। ১৯৯৫-এ, বিদ্যালয়ের ক্যাম্পাসে আজিমপুর গার্লস কলেজ প্রতিষ্ঠিত হয়। উভয় স্কুল ও কলেজ ১৯৯৯ সালে একটি একক প্রতিষ্ঠানে একত্রিত হয়।
২০১৩ সালের ৭ সেপ্টেম্বর প্রধানমন্ত্রী শেখ হাসিনা স্কুলটিকে জাতীয়করণের ঘোষণা দেন। বর্তমানে প্রতিষ্ঠানটি সরকারি।
এটিতে মোট প্রায় ২,৮০০ শিক্ষার্থী এবং ৭১ জন শিক্ষক আছে। এটির অধ্যক্ষ হোসনে আরা বেগম। প্রতিষ্ঠানের সম্পত্তির মধ্যে রয়েছে একটি বিল্ডিং, একটি আধুনিক মিলনায়তন, একটি বৃহৎ খেলার মাঠ এবং অধ্যক্ষের জন্য একটি বাসভবন।
ফৌজিয়া ইয়াসমিন

ফওজিয়া ইয়াসমিন (বা ফওজিয়া খান; জন্ম ১৯৪২) হলেন একজন বাংলাদেশি গায়িকা ও সঙ্গীতশিল্পী।
ফওজিয়া ইয়াসমিনের বাবা ছিলেন লুতফর রহমান, যিনি ব্রিটিশ ভারতের সাবেক প্রাদেশিক সিভিল সার্ভিসের সাথে যুক্ত ছিলেন এবং তার মা মৌলুদা খাতুন ছিলেন একজন কণ্ঠশিল্পী, যিনি সুরকার "ওস্তাদ" কাদের বক্সের নিকট হতে সঙ্গীত শিক্ষাগ্রহণ করেন। ফওজিয়া ইয়াসমিন তার পাঁচ বোনের মধ্যে দ্বিতীয়। তার অন্য তিন বোন ফরিদা ইয়াসমিন, নীলুফার ইয়াসমিন, এবং সাবিনা ইয়াসমিনও বাংলাদেশে কণ্ঠশিল্পী হিসেবে সুপরিচিত। তিনি ঢাকা বিশ্ববিদ্যালয় হতে বাংলা সাহিত্যে মাস্টার্স ডিগ্রী অর্জন করেন। তিনি ১৯৭১ সাল হতে ১৯৯৯ সালে অবসর গ্রহণের পূর্ব পর্যন্ত ঢাকাস্থ টিএন্ডটি কলেজে শিক্ষকতা পেশায় কর্মরত ছিলেন।
ফওজিয়া ইয়াসমিন তার সঙ্গীত জীবনে "ওস্তাদ" ইউসুফ খান কোরেশী এবং "ওস্তাদ" মোহাম্মদ ফজলুল হকের নিকট হতে সঙ্গীত শিক্ষাগ্রহণ করেন। তিনি ১৯৬০ সালে তৎকালীন রেডিও পাকিস্তানে একজন কণ্ঠশিল্পী হিসেবে যোগদান করেন। তিনি ১৯৬৫ সাল পর্যন্ত জাতীয় টেলিভিশনের বিভিন্ন অনুষ্ঠানে অংশগ্রহণ করেন। তিনি মূলত আধুনিক বাংলা গান, নজরুল সঙ্গীত, লোক সঙ্গীত ও ছড়া গান পরিবেশন করতেন। এছড়াও তিনি কিছু উর্দু গীত এবং "গজল" পরিবেশন করতেন। তিনি একজন প্লেব্যাক গায়িকা হিসেবে বেশ কিছু চলচ্চিত্র সঙ্গীতে কন্ঠপ্রদান করেছিলেন। এর পাশাপাশি তিনি কিছু সঙ্গীত সম্মেলন এবং সায়েরিতে অংশগ্রহণ করেন।
তার জনপ্রিয় গান গুলোর মধ্যে অন্যতম হলো, "আজ পুতুলের গায়ে হলুদ", "মন তো নয় আর আয়না", "আমি নূপুর পরা ঝর্ণাধারা" ইত্যাদি।
তিনি এবং তার স্বামী মোবারক হোসেন খান একত্রে ২০০৮ সালে এনটিভিতে "বাজো এবং বাজাও" নামে একটি সঙ্গীত অনুষ্ঠান পরিচালনা করেন। অনুষ্ঠানটিতে মূলত সেতার, সারোদ এবং অন্যান্য শাস্ত্রীয় বাদ্যযন্ত্রের মাধ্যমে রাগ ধারার নজরুল সঙ্গীত পরিবেশন করা হতো।
ফওজিয়া ইয়াসমিন ২০০৬ সালে বাংলাদেশ শিল্পকলা একাডেমী কর্তৃক প্রদত্ত বার্ষিক "গুণীজন সংবর্ধনা" এবং ১৯৮৭ সালে "অলক্ত সাহিত্য পরিষদ পুরস্কার" লাভ করেন।
১৯৬৩ সালে ফওজিয়া ইয়াসমিন একুশে ও স্বাধীনতাপদক প্রাপ্ত সঙ্গীতগবেষক এবং সুরবাহারশিল্পী মোবারক হোসেন খানের সাথে বিবাহবন্ধনে আবদ্ধ হন, যিনি বাংলাদেশ শিল্পকলা একাডেমীর মহাপরিচালক হিসেবে সরকারী চাকরি হতে অবসর গ্রহণ করেন। তাদের দাম্পত্য জীবনে রয়েছেন একমাত্র কন্যা রীনাত ফওজিয়া, এবং দুই পুত্র তারিফ হায়াত খান ও তানিম হায়াত খান।
ঢাকা নগর ভবন

ঢাকা নগর ভবন ১৯৯৫ সালে প্রতিষ্ঠিত একটি ভবন। এটি ঢাকা দক্ষিণ সিটি কর্পোরেশনের মেয়রের ও সভা-সমাবেশের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত। ভবনটির স্থাপত্য শৈলী অত্যন্ত মনোমুগ্ধকর। 
ভবনটির নকশাকারী হলেন এ. ইমামুদ্দিন ও লাইলুন নাহার ইকরাম এবং এটি নির্মাণকাজ ১৯৯৫ সালে সম্পন্ন হয়। এটি ১৫ তলা বিশিষ্ট একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারণ মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে।
গ্যালেংগ্যা ইউনিয়ন

গ্যালেংগ্যা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৬১১জন। এর মধ্যে ১,৬৮০জন খ্রিস্টান, ১,৫২৮জন বৌদ্ধ, ২০জন মুসলিম, ৮জন হিন্দু ও ৩,৩৭৫জন অন্যান্য ধর্মের অনুসারী।
রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত।
গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
২০১১ সালের আদমশুমারি অনুযায়ী গ্যালেংগ্যা ইউনিয়নের সাক্ষরতার হার ১৬.৪%। এ ইউনিয়নে ১০টি প্রাথমিক বিদ্যালয় রয়েছে।
গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল।
গ্যালেংগ্যা ইউনিয়নের প্রধান বাজার হল গ্যালেংগ্যা বাজার।
রেমাক্রীপ্রাংসা ইউনিয়ন

রেমাক্রীপ্রাংসা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
রেমাক্রীপ্রাংসা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি রুমা উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৩১৯জন। এর মধ্যে ৩,৮৮২জন খ্রিস্টান, ১১৭জন বৌদ্ধ, ৬০জন মুসলিম, ১২জন হিন্দু ও ১,২৪৮জন অন্যান্য ধর্মের অনুসারী।
রুমা উপজেলার দক্ষিণ-পূর্বাংশে রেমাক্রীপ্রাংসা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে রুমা সদর ইউনিয়ন, পশ্চিমে রুমা সদর ইউনিয়ন ও গ্যালেংগ্যা ইউনিয়ন, দক্ষিণে থানচি উপজেলার বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
রেমাক্রীপ্রাংসা ইউনিয়ন রুমা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
২০১১ সালের আদমশুমারি অনুযায়ী রেমাক্রীপ্রাংসা ইউনিয়নের সাক্ষরতার হার ২৫.৬%। এ ইউনিয়নে ১টি নিম্ন মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
রেমাক্রীপ্রাংসা ইউনিয়নে যোগাযোগের প্রধান সড়ক হল রুমা-রেমাক্রীপ্রাংসা সড়ক। প্রধান যোগাযোগ মাধ্যম চাঁদের গাড়ি।
রেমাক্রীপ্রাংসা ইউনিয়নের দর্শনীয় স্থানগুলোর মধ্যে রয়েছে:
কোচবিহার স্টেডিয়াম

কোচবিহার স্টেডিয়াম হল পশ্চিমবঙ্গের কোচবিহার শহরে অবস্থিত একটি বহুমুখী ক্রীড়াঙ্গন। মাঠটি মূলত ফুটবল, ক্রিকেট ও অন্যান্য ম্যাচের জন্য ব্যবহৃত হয়েছিল। দিবারাত্রি-ব্যাপী ম্যাচের সুবিধার্থে এই মাঠটিতে ফ্লাডলাইটের ব্যবস্থা রয়েছে। রঞ্জি ট্রফির ম্যাচগুলি আয়োজনের জন্য এই মাঠটি বিসিসিআই-এর মানদণ্ড অনুযায়ী নির্মিত হয়েছে। ২০০৮ সালে বিজয় মার্চেন্ট ট্রফির গুজরাত অনূর্ধ্ব-১৯ ও ঝাড়খণ্ড অনূর্ধ্ব-১৯ দলের মধ্যে একটি ম্যাচের মাধ্যমে এই স্টেডিয়ামটি উদ্বোধন করা হয়েছিল।
দই পুরি

দই পুরি হলো হালকা জলখাবার যা বিশেষভাবে মহারাষ্ট্র, ভারত রাজ্যে জনপ্রিয়। এই খাদ্যের পদ চাটের একটি রুপ এবং মুম্বই-এর শহরে উৎপত্তি করা হয়। এটি ছোট-পুরির খোলার (গোলগাপ্পা) সাথে পরিবেশন করা হয়, যা খাদ্য পানি পুরি থেকেও বেশি জনপ্রিয়। দই পুরি এবং পানি পুরি চাট প্রায়ই একই বিক্রেতা থেকে বিক্রি করা হয়।
গোলাকার, শক্ত, দমকা পুরির খোলা প্রথমে উপর থেকে ভাঙা হয় এবং আংশিকভাবে আলু অথবা ছোলার মিশ্রণ প্রধানত পুরে দেওয়া হয়। একটু অল্প পরিমাণ হলুদ গুঁড়া বা মরিচ গুঁড়া, অথবা উভয়ই স্বাদের জন্য দেওয়া হয়, পাশাপাশি এক চিমটি লবণও। মিষ্টি তেঁতুলের চাটনি এবং মসলাদার সবুজ চাটনি পরে খোলার মধ্যে ঢালা হয়, মিশ্রণের উপরে। শেষে, মিষ্টিযুক্ত পরিশ্রান্তকারী দই খোলার উপরে প্রচুরভাবে দেওয়া হয়, এবং সম্পূর্ণ উৎপাদিত বস্তুটি পিষান সেভ, "মুগ ডাল", ডালিম এবং ভালভাবে টুকরা করা ধনে পাতার ছিটানোর সাথে সুন্দর করে সাজানো হয়।
দই পুরি সাধারণত প্রতি থালায় ৫ থেকে ৬টা করে আসে। যেহেতু পানি পুরি সাধারণত একবারে এক টুকরা করে পরিবেশন করা হয়, এক থালায় অনেকগুলি দই পুরি প্রায়ই একত্রে পরিবেশন করা হয়। প্রতিটা দই পুরি পুরোটা খাওয়ার জন্য লক্ষ্য করা হয়, পানি পুরির মতো, যাতে এর মধ্যে স্বাদের বর্ণালী এবং গঠনবিন্যাস সব একসঙ্গে স্বাদ পাওয়া যেতে পারে।
ডিজিটাল মুদ্রার তালিকা

এটি বিভিন্ন ডিজিটাল মুদ্রার একটি সামগ্রিক তালিকা। এই তালিকাতে ক্রিপ্টোকারেন্সি ডিজিটাল মুদ্রা এবং অক্রিপ্টোকারেন্সি ডিজিটাল মুদ্রা উভয়ই অন্তর্ভুক্ত।
এটি কিছু ডিজিটাল মুদ্রার তালিকা, যেগুলো ক্রিপ্টোকারেন্সি নয়।
নাউকান জনগোষ্ঠী

নাউকান জনগোষ্ঠী, নাউকানস্কি নামেও পরিচিত, হচ্ছে সাইবেরীয় ইউপিক জনগোষ্ঠী এবং সাইবেরিয়ার একটি আদিবাসী। তারা রাশিয়ার পূর্বাঞ্চলে চুকোটকা স্বায়ত্তশাসিত অঞ্চলে বসবাস করে।
নাউকান ইউপিক ভাষাটি ইস্কিমো-আলেউট ভাষাগুলির একটি ইউপিক ভাষা। কিছু সংখ্যক লোক এই ভাষায় কথা বলে। অনেক নাউকান লোক এখন চুকচি ভাষায় কথা বলে।
রাঘব চট্টোপাধ্যায়

রাঘব চট্টোপাধ্যায় একজন ভারতীয় বাঙালি গায়ক ও সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসেবেও কাজ করেছেন। তিনি "সা রে গা মা পা বাংলা ২০২৪"-এর একজন বিচারক ছিলেন।
রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তার মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তার মা তাকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তার আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তার হিন্দুস্তানি সঙ্গীতের শিক্ষা চালিয়ে যেতে থাকেন।
রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তার প্রথম দিকের চলচ্চিত্রগুলির মধ্যে ছিল "মায়ার বন্ধন", "এই টুকু ভালোবাসা"। টিভি সিরিয়ালের মধ্যে ছিল "কাঁটা তারের বেড়া", "পাঁচতারা", "এক চিলতে রোদ্দুর" প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গেয়েছেন। তিনি ২০০২ খ্রিষ্টাব্দে হিন্দি "দেবদাস" চলচ্চিত্রে গান গেয়েছিলেন।
রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তার প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়।
ত্রিবেণী, হুগলি

ত্রিবেণী হল ভারতের পশ্চিমবঙ্গ রাজ্যের হুগলি জেলার বাঁশবেড়িয়া পৌরসভার উত্তর অংশে অবস্থিত একটি ছোট শহর। এটি হিন্দুদের জন্য একটি পুরানো পবিত্র স্থান। এই স্থানের পবিত্রতা বহু শতাব্দী ধরে স্বীকৃত হয়ে আসছে এবং ১২ শতকের শেষ চতুর্থাংশে একটি সংস্কৃত ভাষায় লেখা অংশ "পাভনা-দুতাম"-এ উল্লেখ করা হয়েছে। মুসলমানদের বাংলা বিজয়ের প্রাথমিক পর্যায়ে ত্রিবেণী শহর অধিগৃহীত হয়েছিল।
ত্রিবেনী শহরের অবস্থান হল ২২.৯৯° উত্তর এবং ৮৮.৪০° পূর্ব।
যমুনা, গঙ্গা ও সরস্বতী নামে তিনটি নদীর মিলন থেকে ত্রিবেণী নামটি পাওয়া যায়। সম্ভাব্য পূর্বে নামগুলি ছিল "মুক্তবেণী", এটি এলাহাবাদের প্রয়াগ থেকে এসেছে, এটি যুক্তবেণী নামেও পরিচিত। ১৯৮১ খ্রিস্টাব্দে জেমস রেনেলের বাংলার মানচিত্রে "টেরবোনি" নামে অভিহিত করা হয়েছিল। বিখ্যাত হিন্দু দার্শনিক এলাকা "শ্মশান ঘাট"-এর পাশ দিয়ে সরু নদীখাতে প্রবাহিত হত সরস্বতী নদী যা ছিল সপ্তগ্রামের দক্ষিণ-পশ্চিমে। পড়ে এই নদীপথ ছেড়ে গঙ্গা নদী বিশেষ করে হুগলি বা ভাগীরথী নামে পরিচিত হয়ে সমুদ্রে মিলিত হয়। ঘাটটি ভূরিশ্রেষ্ঠ সাম্রাজ্যের মহারাজা রুদ্রনারায়ণ রায়মুখুটি দ্বারা নির্মিত, যা ঘাটের কাছাকাছি ত্রিবেনীর মন্দিরগুলিতে গৌড়ীয় রীতির দৃশ্যমান প্রভাব ফেলেছিল। য়ামুনা, সাধারণত বাংলা ভাষায় যমুনা হিসাবে উল্লিখিত, অতীতে নদীটি গঙ্গার (হুগলি নদী) শাখা হিসাবে দক্ষিণ-পূর্ব দিকে প্রবাহিত ছিল, কিন্তু বর্তমানে নদীটি গঙ্গা থেকে বিচ্ছিন্ন হয়ে পড়েছে।
এই শহরটি মালভূমি ও পাহাড়ের নৈকট্য থেকে দূরে গঙ্গার পশ্চিমাঞ্চলীয় উপকূলে অবস্থিত এবং এখানকার জাফর খান গাজী মসজিদ হল পশ্চিমবঙ্গের মুসলমানদের নিকটতম অতীতের বেঁচে থাকা স্মৃতিস্তম্ভগুলির একটি। মসজিদটির একটি আরবি ক্রমবিন্যাস রয়েছে ১২৯৮ খ্রিস্টাব্দ, যদিও প্রমাণ পাওয়া যায় যে এটি সময়ের সাথে পুনর্বিন্যাস করা হয়েছে। তারিখটি আরও দৃঢ়ভাবে প্রমাণিত হয় যে ১২৭২ সালে মুসলিমদের বাংলার বিজয়ের প্রায় ৬০ বছর পর, নিকটবর্তী এলাকাগুলির সাথে "ত্রিবেণী" জনপদটি জাফর খান কর্তৃক দখল ছিল। মসজিদটির দরজাগুলিতে সনাতন বৈষ্ণব ভাস্কর্য খোদিত রয়েছে, যা থেকে অনুমান করা হয় যে মন্দিরের উপর সম্ভবত মসজিদটি নির্মিত হয়েছিল। 
শোনা যায়, স্বয়ং মহাপ্রভু শ্রীচৈতন্যদেব ত্রিবেণীর ঘাটে পদার্পণ করেছিলেন । 
ত্রিবেণীর কালীতলা নামক স্থানে সনাতন ধর্মের দেবী মা কালীর একটি প্রাচীন মন্দির রয়েছে । বহুদিন অসংখ্য ভক্তগণের সমাবেশ ঘটে এই মন্দিরে । লোকমুখে শ্রুত, ঐতিহাসিক নীল বিদ্রোহে(১৮৫৯-১৮৬০) অংশগ্রহণকারী দুই ভাই রঘুনাথ সর্দার ও বিশ্বনাথ সর্দার (বিশে ডাকাত) এই বাঁশবেড়িয়া-ত্রিবেণী এলাকার বাসিন্দা ছিলেন ও তারা প্রাচীন কালীমন্দিরে ডাকাতির পূর্বে উপাসনার জন্য আসতেন ।
ত্রিবেণী রেলওয়ে স্টেশনটি পূর্ব রেলওয়ের হাওড়া রেল ডিভিশনে ব্যান্ডেল-কাটোয়া লাইনে অবস্থিত।
মোস্তাফিজুর রহমান চৌধুরী

মোস্তাফিজুর রহমান চৌধুরী (জন্ম: ২০ ডিসেম্বর ১৯৫৭) হলেন একজন বাংলাদেশী রাজনীতিবিদ ও ২৯৩ নং (চট্টগ্রাম-১৬) আসনের সাবেক সাংসদ। তিনি দশম ও একাদশ জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোস্তাফিজুর রহমান চৌধুরী ১৯৯৬ সাল থেকে এ পর্যন্ত বাঁশখালী উপজেলা আওয়ামী লীগের সভাপতির দায়িত্ব পালন করে আসছেন।
২২ মে ২০২৩ সালে জনসমক্ষে পিস্তল হাতে আওয়ামী লীগের মিছিল করার পরে মোস্তাফিজুর রহমান চৌধুরী এর নামে সমালোচনা তৈরি হয়। প্রদর্শিত আগ্নেয়াস্ত্রটি বৈধ বলা হলেও পরবর্তিতে পুলিশের পক্ষ থেকে তাঁর কাছে এই ঘটনার ব্যাখ্যা চাওয়া হয়। প্রমান থাকার পরেও চট্টগ্রামের জেলা প্রশাসন লাইসেন্সটি বাতিল করেনি।
৩০ নভেম্বর ২০২৩ সালে ১০ জন কর্মী নিয়ে চট্টগ্রাম জেলা প্রশাসক ও রিটার্নিং কর্মকর্তা আবুল বাসার মোহাম্মদ ফখরুজ্জামানের কাছে মনোনয়নপত্র জমা দেওয়ার সময় ইনডিপেনডেন্ট টিভির সাংবাদিক রাকিব উদ্দিন প্রশ্ন করলে মোস্তাফিজুর তাঁর দিকে তেড়ে যান ও মারধর করেন। এ সময় চট্টগ্রাম প্রেসক্লাবের জ্যেষ্ঠ সহসভাপতি ও চ্যানেল আইয়ের ব্যুরোপ্রধান চৌধুরী ফরিদসহ আরও কয়েকজন সাংবাদিককে ধাক্কা দেন তিনি ও তাঁর কর্মীরা। সাংবাদিককে মারধরের অভিযোগে মোস্তাফিজুর রহমানকে কারণ দর্শানোর নোটিশ দেওয়া হলেও তিনি আসেননি।
মোহাম্মদ ইলিয়াছ

মোহাম্মদ ইলিয়াছ (জন্ম: ১৮ অক্টোবর ১৯৬৩) হলেন বাংলাদেশের একজন রাজনীতিবিদ। তিনি কক্সবাজার-১ আসনের সংসদ সদস্য ছিলেন।
মোহাম্মদ ইলিয়াছ ১৮ অক্টোবর ১৯৬৩ সালের কক্সবাজারে জন্মগ্রহণ করেন।
মোহাম্মদ ইলিয়াছ জাকের পার্টির রাজনীতির সাথে যুক্ত ছিলেন। ২০০৮ সালের নবম জাতীয় সংসদ নির্বাচনে তিনি জাকের পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।
জাতীয় পার্টিতে যোগ দিয়ে তিনি ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।
২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।
আশেক উল্লাহ রফিক

আশেক উল্লাহ রফিক (জন্ম: ২৪ জুলাই ১৯৭১) হলেন বাংলাদেশের একজন রাজনীতিবিদ ও কক্সবাজার-২ আসনের সংসদ সদস্য।
আশেক উল্লাহ রফিক ২৪ জুলাই ১৯৭১ সালে কক্সবাজার জেলার মহেশখালী উপজেলায় জন্মগ্রহণ করেন। তিনি অ্যাকাউন্টিং এবং ফাইন্যান্সে স্নাতক ও স্নাতকোত্তর অধ্যয়ন সম্পন্ন করেন।
আব্দুর রহমান বদি

আব্দুর রহমান বদি (জন্ম: ৪ জানুয়ারি ১৯৭০) হলেন বাংলাদেশের একজন রাজনীতিবিদ ও ২৯৭ নং (কক্সবাজার-৪) আসন থেকে নির্বাচিত সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
২০০২ সালে বদি টেকনাফ পৌরসভার চেয়ারম্যান নির্বাচিত হন।পরবর্তীতে ২০০৮ সালে জাতীয় সংসদের সদস্য নির্বাচিত হন।
বাংলাদেশের বিভিন্ন সংবাদমাধ্যমের খবর অনুযায়ী তাকে অনেক সময় বাংলাদেশের ইয়াবার মূল হোতা হিসেবে বিবেচনা করা হয়। বাংলাদেশের মাদকের পৃষ্ঠপোষক হিসেবে রাষ্ট্রীয় সংস্থাসমূহে যে তালিকা প্রণয়ন করে তাতে বদিকে পৃষ্ঠপোষক হিসেবে এবং মাদকদ্রব্য নিয়ন্ত্রণ অধিদপ্তরের তালিকায় তার নাম শীর্ষে দেখানো হয়েছে।
সাইমুম সরওয়ার কমল

সাইমুম সরওয়ার কমল (জন্ম ২ জানুয়ারি ১৯৭০) হলেন বাংলাদেশের একজন রাজনীতিবিদ ও কক্সবাজার-৩ আসনের সাবেক সদস্য । তিনি দ্বাদশ জাতীয় সংসদে ক্ষমতাসীন দলের একজন হুইপ হিসেবে মনোনীত হন এবং প্রতিমন্ত্রী মর্যাদার সুযোগ সুবিধা পাবেন। 
সাইমুম সরওয়ার কমল ২ জানুয়ারি ১৯৭০ সালে কক্সবাজারের রামুর ফতেখাঁরকুল ইউনিয়নের মন্ডল পাড়া গ্রামে জন্মগ্রহণ করেন। তার পিতা ওসমান সরওয়ার আলম চৌধুরী একজন মুক্তিযোদ্ধা, পূর্ব পাকিস্তানের এমপিএ, বাংলাদেশের সাবেক সাংসদ এবং সংযুক্ত আরব আমিরাতে বাংলাদেশের রাষ্ট্রদূত ছিলেন। তার মাতার নাম রওশন চৌধুরী। তার স্ত্রী সৈয়দা সেলিনা আক্তার শেলী। এই দম্পতীর এক পুত্র ও এক কন্যা।
সাইমুম সরওয়ার কমল চট্টগ্রাম বিশ্ববিদ্যালয়ের লোক প্রশাসন বিভাগ থেকে বিএসএস ও এমএসএস ডিগ্রী লাভ করেন। তিনি ২০০০ সালে বেলজিয়ামের বিখ্যাত ব্রাসেলস ইউনিভার্সিটি ইউএলবি থেকে আর্ন্তজাতিক রাজনীতি বিষয়ে এমএসএস ডিগ্রী অর্জন করেন। আমেরিকার মিশিগান স্টেইট ইউনির্ভাসিটি থেকে তিনি 'এক্সটার্নাল রিলেশন অব দি ইউরোপিয়ান ইউনিয়ন' বিষয়ে ডিপ্লোমা এবং ফ্রান্সের ও.ই.সি.ডি থেকে দি অর্গনাইজেশন ফর ইকোনমিক কো-অপারেশন এন্ড ডেভলপমেন্ট বিষয়ে প্রশিক্ষণ গ্রহন করেন।
সাইমুম সরওয়ার কমল ২০১৩ সালে সোনালী ব্যাংকের পরিচালক ছিলেন।
ছাত্রজীবনে সাইমুম সরওয়ার কমল ১৯৮৫ সালে রামু খিজারী আদর্শ উচ্চ বিদ্যালয় ছাত্রলীগের সভাপতির দায়িত্ব পালন করেন। ১৯৮৭ সালে চট্টগ্রাম কলেজ ছাত্রলীগের দপ্তর সম্পাদক ও ১৯৯৩ সালে চট্টগ্রাম বিশ্ববিদ্যালয় ছাত্রলীগের যুগ্ম সাধারণ সম্পাদক ছিলেন।
তিনি ২০০৫ সালে বাংলাদেশ আওয়ামী স্বেচ্ছাসেবক লীগ কেন্দ্রীয় কমিটির আন্তর্জাতিক বিষয়ক সম্পাদক ছিলেন।
২০০৮ সালের নবম জাতীয় সংসদ নির্বাচনে কক্সবাজার-৩ আসন থেকে অংশ নিয়ে তিনি পরাজিত হন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে কক্সবাজার-৩ আসন থেকে বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের নির্বাচনে তিনি ২ লাখ ৫৩ হাজার ৮২৫ ভোট পেয়ে নির্বাচিত হন। তার নিকটতম বিএনপির ধানের শীষ প্রতীকের লুৎফর রহমান কাজল পান ৮৬ হাজার ৭১৮ ভোট। এছাড়া ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। তিনি জাতীয় সংসদের তথ্য মন্ত্রণালয় বিষয়ক সংসদীয় স্থায়ী কমিটির সদস্য দ্বিতীয়বারের মতো মনোনীত হন।
সাইমুম সরওয়ার কমল করোনা প্রকোপের মাঝে সামাজিক দূরত্ব বজায় রাখার নির্দেশনা চলমান সময়েই গণজমায়েত করে ত্রাণ বিতরণ করায় সমালোচিত হন।
২০১৩ সালে সোনালী ব্যাংকের পরিচালক থাকাকালীন হল মার্ক কেলেঙ্কারিতে তার নাম আসে। তবে পরে হলমার্কের ঘটনার সঙ্গে সম্পৃক্ততার প্রমাণ না পাওয়ায় দুদক মামলা থেকে অব্যাহতি দেয়।
রামুর একজন সাধারণ শিক্ষক জসিম উদ্দিনের বিরুদ্ধে দ্রুত বিচার আইনে একজন জজ (আবুল মনছুর ছিদ্দিকী) মামলা দিলে,সাইমুম সরওয়ার কমল জজের বিরুদ্ধে বক্তব্য দিয়ে সমালোচিত হন।
সাইমুম সরওয়ার কমল ২০২৩ সালের ২৪শে জুন বাংলাদেশের জাতীয় সংসদে " আওয়ামী লীগ কর্মীরা থাকতে ভারত ভাগ হবেনা" - এই মন্তব্য করে জাতীয় হাস্যরসের খোরাক হন।
সামরোজ আজমি আলভী

সামরোজ আজমি আলভী একজন বাংলাদেশী অভিনেত্রী এবং মডেল। তিনি ২০০৭ সালে অনুষ্ঠিত লাক্স-চ্যানেল আই সুপারস্টার প্রতিযোগিতায় প্রথম রানার আপ হিসাবে মর্যাদা পান। এরপর মিডিয়াতে ছােট পর্দায় নিজেকে দারুনভাবে মেলে ধরেন। অলসপুর নাটকে আনারসি চরিত্রে অভিনয়ে মাধ্যমে ব্যাপকভাবে জনপ্রিয়তা লাভ করেনে। তিনি অসংখ্য টেলিভিশন একক নাটক এবং ধারাবাহিকে অভিনয় করেছেন।
ব্রহ্মগুপ্তের সূত্র

ইউক্লিডীয় জ্যামিতিতে কোন বৃত্তীয় চতুর্ভুজের বাহু চারটির দৈর্ঘ্য দেওয়া থাকলে ব্রহ্মগুপ্তের সূত্র ব্যবহার করে এর ক্ষেত্রফল নির্ণয় করা যায়। বৃত্তীয় চতুর্ভুজ হল সেই চতুর্ভুজ যার শীর্ষ বিন্দু চারটি কোন বৃত্তের পরিধির উপর অবস্থান করে।
যদি কোন বৃত্তীয় চতুর্ভুজের চার বাহুর দৈর্ঘ্য "a, b, c, d" হয় তাহলে ব্রহ্মগুপ্তের সূত্রানুসারে সেই চতুর্ভুজের ক্ষেত্রফল "K" হবে,
যেখানে s হল চতুর্ভুজটির অর্ধপরিসীমা যা নিম্নরূপে সংজ্ঞায়িত—
এই সূত্রটি হল ত্রিভুজের ক্ষেত্রফল নির্ণয় করার হেরনের সূত্রের সাধারণ রূপ। যেকোন ত্রিভুজকে ‘চার বাহুর মধ্যে এক বাহুর দৈর্ঘ্য শূন্য এরূপ একটি চতুর্ভুজ’ হিসেবে বিবেচনা করা যেতে পারে। এই দৃষ্টিভঙ্গির আলোকে formula_3 কে শূন্যে হ্রাস করা হলে বৃত্তীয় চতুর্ভুজটি একটি বৃত্তীয় ত্রিভুজে (যেকোন ত্রিভুজকেই বৃত্তে অন্তর্লিখিত করা যায়) রূপান্তরিত হবে এবং ব্রহ্মগুপ্তের সূত্রটি হেরনের সূত্রের সরল রূপ গ্রহণ করবে।
যদি পরিবৃত্তের অর্ধপরিসীমা ব্যবহৃত না হয় তাহলে সূত্রটি হবে—
এর সমতূল্য আরেকটি সংস্করণ হল—
ডানদিকে অঙ্কিত চিত্রটির সাহায্যে ব্রহ্মগুপ্তের সূত্রটি প্রমাণ করা হবে। এখানে formula_6 চতুর্ভুজটির ক্ষেত্রফল formula_7 হবে formula_8 কর্ণ দ্বারা বিভক্ত দুটি ত্রিভুজ formula_9 এবং formula_10 এর ক্ষেত্রফলের সমষ্টির সমান।
কিন্তু যেহেতু  বৃত্তস্থ চতুর্ভুজ, তাই formula_12
ত্রিভুজ formula_9 এবং formula_10 এর সাধারণ বাহু formula_8 এর উপর কোসাইনের সূত্র প্রয়োগ করে পাই,
কোণ formula_22 এবং formula_23 সম্পূরক হওয়ায় formula_24 বসিয়ে পাই,
ক্ষেত্রফলের সমীকরণে এই সমীকরণটি বসিয়ে পাই,
সমীকরণের ডানপক্ষটি দুটি বর্গের বিয়োগফল। সেজন্য এটিকে formula_28 আকারে ভেঙে পাওয়া যায়,
প্রথম বন্ধনী তুলে দিয়ে সমীকরণটিকে সাজালে পাওয়া যায়, 
এবার অর্ধপরিসীমার রাশি formula_32 সমীকরণে বসিয়ে পাওয়া যায়,
উভয়পক্ষকে বর্গমূল করলে নিন্মলিখিত সমীকরণটি পাওয়া যায়
বিকল্প হিসেবে অত্রিকোণমিতিক প্রমাণের ক্ষেত্রে একই ত্রিভুজে হেরনের ত্রিভুজ ক্ষেত্রফল নির্ণয়ের দুটি সূত্রের প্রয়োগ করা হয়।
বৃত্তস্থ নয় এমন চতুর্ভুজের ক্ষেত্রে চতুর্ভুজটির বিপরীত কোন দুটি জানা থাকলে ব্রহ্মগুপ্তের সূত্রটিকে নিম্নরূপভাবে সম্প্রসারণ করা যাবে—
যেখানে  হল দুটি বিপরীত কোণদ্বয়ের সমষ্টির অর্ধেক। অপর বিপরীত কোণ যুগল নেওয়া হলে এদের অর্ধ-সমষ্টি হবে (formula_36)। যেহেতু formula_37 হওয়ায় আমরা formula_38 পাই তাই কোন বিপরীত কোণ যুগল বিবেচনা করা হচ্ছে তা এখানে অপ্রাসঙ্গিক কারণ। এই অতি সাধারণ সমীকরণটি ব্রেটস্নাইডারের সূত্র নামে পরিচিত। 
বৃত্তীয় চতুর্ভুজের এবং অবধারিতভাবে অন্তর্লিখিত কোণসমূহেরও ধর্ম এই যে, যেকোনো বৃত্তীয় চতুর্ভুজের বিপরীতমুখী কোণদ্বয়ের সমষ্টি সর্বদা দুই সমকোণের সমান (formula_39)। যার ফলস্বরূপ বৃত্তীয় চতুর্ভুজের বিপরীত কোণদ্বয়ের অর্ধ-সমষ্টি হবে এক সমকোণের সমান (formula_40)। সুতরাং এখান থেকে আমরা পাব—
যা ব্রহ্মগুপ্তের সূত্রের মৌলিক রূপ। চারটি নির্দিষ্ট বাহু দিয়ে যতগুলো চতুর্ভুজ গঠন করা যায় তাদের মধ্যে বৃত্তীয় চতুর্ভুজটির ক্ষেত্রফল যে সম্ভবপরভাবে সর্বোচ্চ হবে তা পরবর্তী সমীকরণটি থেকে এটা পাওয়া যায়।
আমেরিকান গণিতবিদ জুলিয়ান কুলিজ এই সমীকরণটি প্রমাণ করেন। একই সাথে এর মাধ্যমে তিনি যেকোনো সাধারণ কুব্জ চতুর্ভুজের ক্ষেত্রফল নির্ণয়ের নিম্নোক্ত সমীকরণটি প্রতিপাদন করেন:
যেখানে formula_43 এবং formula_44 হল চতুর্ভুজটির কর্ণদ্বয়ের দৈর্ঘ্য। টলেমির উপপাদ্য অনুসারে বৃত্তীয় চতুর্ভুজে formula_45 এবং কুলিজের এই সূত্রটিকেও সঙ্কুচিত করে ব্রহ্মগুপ্তের সূত্রে রূপান্তর করা যায়।
রুমা সদর ইউনিয়ন

রুমা সদর বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
রুমা সদর ইউনিয়নের আয়তন ৩২,৬৪০ একর (১৩২.০৯ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৬৩৫জন। এর মধ্যে ৬,৪৮৪জন বৌদ্ধ, ৪,৫৩০জন খ্রিস্টান, ২,২৪৭জন মুসলিম, ৫৩৪জন হিন্দু ও ৮৪০জন অন্যান্য ধর্মের অনুসারী।
রুমা উপজেলার মধ্যাংশে রুমা সদর ইউনিয়নের অবস্থান। রুমা উপজেলা সদর এ ইউনিয়নে অবস্থিত। এ ইউনিয়নের দক্ষিণে রেমাক্রীপ্রাংসা ইউনিয়ন ও গ্যালেংগ্যা ইউনিয়ন, পশ্চিমে গ্যালেংগ্যা ইউনিয়ন ও রোয়াংছড়ি উপজেলার তারাছা ইউনিয়ন, উত্তরে পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
রুমা সদর ইউনিয়ন রুমা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
২০১১ সালের আদমশুমারি অনুযায়ী রুমা সদর ইউনিয়নের সাক্ষরতার হার ৩৮.৮%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
রুমা সদর ইউনিয়নে যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
রুমা সদর ইউনিয়নের মধ্য দিয়ে প্রবাহিত হচ্ছে সাঙ্গু নদী।
রুমা সদর ইউনিয়নের প্রধান হাট-বাজার হল রুমা বাজার।
লখনউ মেট্রোর স্টেশনগুলির তালিকা

এটি লখনউ মেট্রোর সকল স্টেশনগুলির একটি তালিকা। লখনউ মেট্রো ভারতের লখনউ শহরে রেল সেবা প্রদানের একটি দ্রুত গতির পরিবহন ব্যবস্থা।
কলকাতা মেট্রো, দিল্লি মেট্রো, নাম্মা মেট্রো, গুড়গাঁও মেট্রো, মুম্বাই মেট্রো, জয়পুর মেট্রো, চেন্নাই মেট্রো এবং কোচি মেট্রোর পরে লখনউ মেট্রো ভারতের নবম মেট্রো রেল ব্যবস্থা।
এটি লখনউ মেট্রো রেল কর্পোরেশন লিমিটেড (এলএমআরসি) দ্বারা নির্মিত এবং পরিচালিত হয়। এটির প্রথম এবং বর্তমানে পরিচালিত বিভাগটি ৫ সেপ্টেম্বর ২০১৭ খ্রিস্টাব্দে উদ্বোধন করা হয় এবং ৬ সেপ্টেম্বর ২০১৭ খ্রিস্টাব্দে লখনউ মেট্রোর রেড লাইন জনসাধারণের জন্য উন্মুক্ত করা হয়। সেপ্টেম্বর ২০১৭ খ্রিস্টাব্দের হিসাবে, লখনউ মেট্রো মোট দৈর্ঘ্যের যাত্রাপথের সঙ্গে ৮ টি মেট্রো স্টেশন দ্বারা পরিচালিত হয়।
"এই তালিকাটি বাছাইযোগ্য হয়। প্রতি বছর লক্ষ লক্ষ যাত্রী পরিসংখ্যান, সাজানোর তথ্য এবং সাজানোর ক্রম পরিবর্তন করতে কলাম হেডারের আইকনে ক্লিক করুন।"
সাউন্ডক্লাউড

সাউন্ডক্লাউড হল জার্মানির রাজধানী বার্লিন-এ স্থাপিত একটি অনলাইন অডিও বণ্টন ভিত্তিক প্রচারের মাধ্যম, যেটি ব্যবহারকারীকে তার নিজেস্ব তৈরীকৃত শব্দ বা সঙ্গীত আপলোড, রেকর্ড, এর উন্নীতকরণ এবং সবার উদ্দেশ্যে তা প্রচারের অধিকার প্রদান করে।
সাউন্ডক্লাউড প্রতিষ্ঠিত হয় ২০০৭ সালে জার্মানির রাজধানী বার্লিনে, সুইডিশ দুই শব্দ পরিকল্পক আলেকজান্ডার এলজাং এবং ইরিক ওয়াহালফর্স দ্বারা, এবং ওয়েবসাইটটি চালু হয় ২০০৮ সালের শেষের দিকে। এটি প্রতিষ্ঠার মূল উদ্দেশ্য ছিল,সঙ্গীতজ্ঞদের একে অপরের সাথে ভাগাভাগি এবং সহযোগিতা আদান-প্রদান করা, এছাড়াও রেকর্ডিং সম্পর্কে আলোচোনা করা, কিন্তু পরবর্তীতে এটি সঙ্গীত প্রকাশনার জন্য একটি কার্যসম্পাদনামূলক ক্ষেত্র বা সরঞ্জামে রুপান্তরিত হয়। ওয়ার্ড ম্যাগাজিনের মতে, এটির প্রতিষ্ঠাকালের পরবর্তীতে খুব শিঘ্রই, সাউন্ডক্লাউড সঙ্গীতজ্ঞদের তাদের সঙ্গীত সবার উদ্দেশ্যে পরিবেশন করার জন্য একটি প্রচারের মাধ্যম হিসাবে মার্কিন জনপ্রিয় সামাজিক যোগাযোগমাধ্যম মাইস্পেস-এর প্রকটতার সাথে প্রতিযোগিতা করতে শুরু করে।
২০১৬ সালের ২৮শে সেপ্টেম্বর, সুইডেন ভিত্তিক জনপ্রিয় সঙ্গীত, পডকাস্ট, এবং ভিডিও দেখার সেবা প্রদানকারী প্রতিষ্ঠান স্পোটিফাই ঘোষণা করে যে, তারা সাউন্ডক্লাউডকে কেনার জন্য কর্তৃপক্ষের সাথে কথা চালিয়ে যাচ্ছে, কিন্তু ২০১৬ সালের ৮ই ডিসেম্বর, স্পোটিফাই এক বিবৃতিতে প্রকাশ করে, তারা এটির অধিগ্রহণ পরিকল্পনা পরিত্যাগ করেছে। 
২০১৭ সালের জুলাই মাসে, সাউন্ডক্লাউড ঘোষণা করে যে, লাভবান হওয়ার একটি প্রচেষ্টা হিসেবে তারা তাদের সান ফ্রান্সিস্কো, এবং লন্ডনে থাকা কার্যালয়সমূহ বন্ধ করে দিবে, এছাড়াও ৪২০ জন কর্মকর্তা-কর্মচারীর মধ্যমে ১৭৩ জনকে ছাটাই করবে, বার্লিন এবং নিউ ইয়র্কের কার্যালয়ে কাজ করা বাকী কর্মকর্তাদের দ্বারা কার্যস্পাদন করবে।
খাদ্যে বিষক্রিয়া

মোটামুটিভাবে খাদ্যজনিত অসুস্থতা বা খাদ্যবাহিত রোগকে বলা যায় খাদ্যে বিষক্রিয়া। এটি মুলত বিভিন্ন রোগসৃষ্টিকারী ব্যাকটেরিয়া যেমন E. Coli, Clostridium Botulinum, Bacillus Cereus দ্বারা আক্রান্ত খাদ্য গ্রহণে দেখা যায়। সঠিক তাপমাত্রা, আর্দ্রতা, সময়, অম্লতা, লবনাক্ততায় ব্যাকটেরিয়া দ্রুত বৃদ্ধি পায়। উদাহরণস্বরূপ, অনুকূল অবস্থায় ই. কোলির মতো ব্যাকটিরিয়া প্রতি 20 মিনিটের মধ্যে দ্বিগুণ হয়। গড় হিসাবে একটি ব্যাকটিরিয়া সংখ্যায় ৫ ঘন্টার মধ্যে 30,000 এবং মাত্র ৮ ঘন্টার মধ্যে ১৬ মিলিয়ন এরও বেশি গতিতে বেড়ে ওঠে।
সাধারণভাবে বমি বমি ভাব বা বমি করা, জ্বর, পেট খারাপ হওয়া প্রভৃতি এর প্রাথমিক লক্ষণ। বমি অনিয়মিত বিরতিতে বারংবার হতে পারে এবং এর পাশাপাশি ডায়েরিয়া বা পানিশূন্যতাও হয়। তবে ঠিক কখন এই লক্ষণ দেখা দেবে, বা কতটা ভয়াবহ আকারে দেখা দেবে - সেটা নির্ভর করে খাদ্যে বিষক্রিয়ার মাত্রা এবং আক্রান্ত ব্যক্তির স্বাস্থ্যের উপরে। এইসময় কিছু সংখ্যাক জীবাণু অন্ত্রে প্রবেশ করে বংশ বৃদ্ধি করতে থাকে, আবার অন্য কিছু সংখ্যক বিষ উৎপাদন করে যা রক্তে মধ্যে সঞ্চারিত হয়। আর বাকি অধিকাংশ জীবাণু সরাসরি শরীরের অভ্যন্তরের কলাকে আক্রমণ করে।
সাধারণত খাদ্যজনিত অসুস্থতাগুলো ঘটে খাদ্যের সঠিকভাবে সরবরাহ, তৈরি ও সংরক্ষণ করা না হলে। এছাড়াও যেকোনো খাবার রান্নার পর তা ৪ºC. থেকে ৬০ºC তাপমাত্রার ভেতর রাখলে খাবারে ব্যাকটেরিয়ার সংখ্যা মারাত্মক আকারে বৃদ্ধি পায়। খাদ্য প্রস্ততকরণের পূর্বে, তৈরিকালীন ও পরে যথাযথ স্বাস্থ্যবিধিমালা অনুসরণই খাদ্যজনিত এই অসুস্থতা হ্রাস করতে পারে। 
প্রকৃতপক্ষে, ব্যাক্টেরিয়া পরিবেশের বায়ু, জল, মাটি যেকোনো জায়গায় রয়েছে। তাই সতেজ খাবারের পাশাপাশি স্বাস্থ্যকর ভালো অভ্যাসগুলি ব্যাকটিরিয়া হওয়ার সম্ভাবনা হ্রাস করে। ব্যাক্টেরিয়ার কতগুলি সাধারণ উৎস -
খাবার প্রস্তুত করা সময় হাত ভালো করে সাবান দিয়ে ধোয়া, রান্নার জায়গা পরিষ্কার রাখা, ভালো করে উত্তমরূপে ভেজে বা সিদ্ধ করে রান্না করা - যাতে ব্যাক্টেরিয়াগুলো ধবংস হয়। খাবারের ধরন হিসাবে শীতল খাবার রেফ্রিজারেটরে বা ফ্রিজে ৪º সেলসিয়াস বা তার কমে ও উষ্ণ খাবার মাইক্রোওভেনে ৬০º সেলসিয়াস বা তার বেশি তাপমাত্রায় সংরক্ষণ খাদ্যদূষণের মাত্রা অনেকটা কমিয়ে দেয়।
পাইন্দু ইউনিয়ন

পাইন্দু বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
পাইন্দু ইউনিয়নের আয়তন ৩৩,২৮০ একর (১৩৪.৬৮ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৯৬৮ জন। এর মধ্যে ৩,৮৪২জন বৌদ্ধ, ২,০৫০জন খ্রিস্টান, ৭৪জন মুসলিম, ২জন হিন্দু ।
রুমা উপজেলার সর্ব-উত্তরে পাইন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে রুমা সদর ইউনিয়ন, পশ্চিমে রোয়াংছড়ি উপজেলার তারাছা ইউনিয়ন, উত্তরে রোয়াংছড়ি উপজেলার রোয়াংছড়ি সদর ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
পাইন্দু ইউনিয়ন রুমা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি পাইন্দু ইউনিয়নের সাক্ষরতার হার ২১%। এ ইউনিয়নে ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
পাইন্দু ইউনিয়নে যোগাযোগের প্রধান সড়ক হল রুমা-পাইন্দু সড়ক। প্রধান যোগাযোগ মাধ্যম চাঁদের গাড়ি।
পাইন্দু ইউনিয়নের মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে পাইন্দু খাল ও পলি খাল।
পাইন্দু ইউনিয়নের দর্শনীয় স্থানগুলোর মধ্যে রয়েছে: